
Vechimea și importanța elementului romă- 
nesc consolidat la extremul Vest al Statului 
ieşit din ultimele tratate sunt mult mai mari de 
cum S'ar putea crede. 

In părțile acestea ale Orăzii-Mari, Ali 
unguresc, regal, de unde a plecat Nagy-Vârad, 
pentru Germani Gross-Wardein, pentru noi prin 
derivare Oradea-Mare (adecă Grădiştea- Mare), 
nu e de loco creaţiune politică şi militară spon- 
tanee a Ungurilor în mijlocul unui Ținut pustiu 
până atunci. 

Poporul de pescari și vinători ai Maghia- 
rilor mau dat de la ei nimic în ce priveşte or- 
ganizarea prin aceste locuri panonice unde i-a 
strămutat cucerirea. Statul lor nu face decât să 
imite: Statul regal al Moravilor pe cari năvăli- 
torii nu l-au distrus, ci s'au multămit, cum era 
și fatal, să i să substitue. „Vârul“ ceh şi slo- 
vac corespunde perfect „vărului“ unguresc. Şi 
unul şi altul însă mau o origine barbară. 

Cetatea e pretutindeni romană 
sau, într'o concepție mai largă, mediteraneană, 


2. 

În Răsărit, ea s'a comunicat și părţii dintre 
Slavi, care a rămas în legătură cu Bizanțul: de 
aici gradurile, grădiștile noastre.!) În Apus 
ea s'a continuat prin Franci, şi, cînd aceştia au 
ajuns cu marca lor la Dunărea mijlocie, au 
dat Moravilor și prin Moravi Ungurilor, cu lo- 
cuitorii lor, și cetatea, Burgul, așa cum se in- 
țelegea în civilizația politico-militară a Caro- 
lingienilor, avînd adecă ducele-Voevod, episco- 
pul-Vlădică, ostașii săi apărători. 

Ungurii au găsit-o, cînd au venit la Tisa 
şi au luat cel d'intâiu contact cu noi, după ce 
se prefăcură cu totul, material şi moral, prin 
contactul cu Slavii?). La 1075 un act de do- 
nație către Benedictinii din Gran pomeneşte 
alături de pescăriile de pe Tisa, deschise noi- 
lor colonişti — și una din ele se cheamă Ro- 
tunda (Rătunda), atunci cînd nici o altă loca- 
litate nu apare decît cu numele unguresc sau 
întâiu cu acest nume— muntele Sorul (Surul), 
rîul Criș, „Crys“, nu Körös, cum de alminterea 
se păstrează forma relativ până în veacul al 


1) Din Orientau venit prin cruciate şi castelele medie- 

vale, asemenea cu „caracurile“ Siriei. Călători medievali o 
abservă fals de castelul din Gand. 

i 2) Acest conţact a fost așa de puternic încât un izvor 

erman din secolul al XII-lea, vorbind de o regină a Un- 

‘ariei, alipeşte de numele ei calificativul slav de cneaghină. 


e Ala 
XIV-lea‘), vornicii (ud vornici), judele (iudex) 
Andrei, după vechea datină românească, șerbii 
— cari nu puteau fi Unguri : „quindecim domus 
servorum cum terra sua, que magna est“. Tot 
odată se arată că pământul dăruite în hotar cu 
Cernigrădenii (Cernigradenses), adecă. cu 
oamenii de la Cernigrad, Cetatea Neagră. Se 
„ştie că în Panonia însăși (Szekes-Fehervâr, 
Stuhlweissenburg), ca şi în Ardeal (Gyula- 
Fehérvár, Alba-lulia),. ca şi la vecinii Sîrbi 
(Nândor-Fehervâr, Belgradul; Neszter-Fehervâr, 
Cetatea-Albă). Ungurii au găsit „cetăţi albe“; 
Belgraduri, după străvechile tradiţii bizantine?). 

La Oradea-Mare o cetate de acest fel, un 
"Velichi-Grad poate, exista cu mult înainte de 
venirea Ungurilor. Ea nu putea să aparţie decît 
Romînilor, ca veche moştenire a lor sau ca 
moștenire de la Şcheii slavi, conlocuitori mai 
degrabă decât predecesori”), 





1) Bunyitay, A váradi káptalan legré- 
gibb statutumai, Oradea-Mare 1880, pp 32- 3: „ramus- 
culus fluvii Crisii“; p. 97: „super fluvium Crisii“. 

*) Să nu uitäm că Priscus, cronicarul bizantin, vor- 
Rapte de o luptă a Imperiallor din Bizanţ cu Avariişi Slavii 
a Tisa. 

3) Cred că şi castelul „Noilgiant“ pomenit alături cu 
castelul Almăgiului şi cu al Voevodului Nicolae — căci aşa 
trebue să se înţeleagă situaţia lor — în privilegiul, pentru 
Ţara Bârsei, al Cavalerilor Teutoni, la începutul veacului 
al XII-lea — Zimmermann Werner, Urkundenbuch, |, 
tabia trebue să lie un Novigrad. 


II. 


În cetatea aceasta era un Voevod şi lingă 
el un Vlădică. Ținutul încunjurător până jos la Mu- 
reş, până sus la Baia-Mare, unde se face le- 
gătura cu Maramurășul, pănă la Răsărit de 
Beinş, avea, firește, şi alți Voevozi şi alți 
Vladici. 5 
. Pe cei d'intâi, din cauza dispariției docu- 
mentelor pe urma năvălirii tătăreşti în secolul 
al XIII-lea, îi întîlnim tîrziu numai, și sporadic. 
În veacul al XIV lea Neagul de la Hodoş 
(H dus) (1326), în aceleași părți Ivan cu frații 
„Boch“ (Voicu) și Balc (1363), la Zlatna Nicolae 
fiul lui Cîndea, avînd ca rude pe Vlasie, Vladis- 
lau, Tatomir şi Stoian; la Hălmagiu „Bybarch“, 
iar la 1410 la Being și în împrejurimi „Petru 
Voevod“, cu toţi chinezii şi juraţii lui’). 

n ce priveşte pe Vlădici, ei se chiamă 
mai târziu protop»pi sau, după datina catolică, 
arhidiaconi. Echivalența numelor în aceiași în- 
deplinire a unui rost ca al „corepiscopilor“ din 
Apus mi se pare incontestabilă. Protopopiile 
wau putut fi create nici de Satul străin, care 
ma vrut, nici de Biserica noastră însăşi, care 
ma putut. Ele vin din cele mai depărtate vre- 





1) Iorga, Istoria Românilor din Ardeal, I ca- 
pitolul respectiv. 


ie, 
i nu pot reprezinta decît Vlădicia sfin- 
țitoare de preoţi în umbra bisericuţii de lemn. 

Un protop'p-arhidiacon Dan apare la 
1503 în Şegheşti; îi urmează loan din 1538 
şi, la 1554, Petru: atribuţiunile lor sunt curat. 
„vlădiceşti“*). În secolul al XVIII-lea însă găsim 
şi pe ceilalți urmaşi ai vechilor episcopi de 
țară: „Mihai de la Luncă“, „Gavra de la vi- 
dicul Beinșului“, „loan de la Cefa“ mai mare 
peste preoții din „câmpie“, „Gavrilă dela Popme- 
zău“, Giurge din Pestes de spre Crişul kăpede?) 
pe lângă protopopul din orașul chiar al Orăzii. 

Putem afirma că, precum judeţele noastre 
de astăzi corespund ca hotar celor din vre- 
mile cele mai depărtate, tot aşa aceste proto- 
popii, cu centrele lor, nu reprezintau nu- 
mai Vlădiciile primitive, dar şi V o,e- 
“vodatele care li corespundeau. 

III. 

Locuitorii acestui comitat al Bihorului, 
care pentru ai noştri era un Ținut al Bihă- 
“rii (de la localitatea Biharea) se împărțiau 
în Munteni și în Cîmpeni (Cimpenii din „Ora- 
dea“, „Cîmpenii din Popmezău şi din Ținutul 
Beinșului) *). 

1) Iorga, Istoria Bisericii, |, p. 1 


Ti. f 
a) Hurmuzaki, XV, p. 1617, no „MMMXVI“. 
3) Ibid. 

Numele satelor lor au un caracter a. . 
românesc. Unele din ele înseamnă, după norma 
generală a nomenclaturii noastre, aspectul lo- 
Cului. În statutul capitolului de la Oradea- 
Mare, redactat în secolul al XIV-lea, supt Lu- 
dovic-cel-Mare, se arată ce sate atîrnă de 
canonici, şi între ele se află de o parte cele 
românești: Satul-Nou (Vyzath-Uj-Sath), Dom- 
brovița,  Carasăul-de-jos, Maciahaza şi Lazlou- 
haza, Harna-de-sus şi de jos. Dar și în cele- 
lalte sate recunoaştem pe cele care aparţin la ai 
noștri: Almaşul, Meheșul, Bihaciul (Bikach), 
Bogomir („Bagamer“,  „Bagamir“), Giurgești 
(Giurgehez, Satu-Mare („Zathmatelek“), Jinta 
(„Zyntha“, azi Szintye), Cuba, Ciga, Popul. 

n Oradea-Mare chiar este locul zis Tykol, 
neexplicabil în ungurește, care ar părea să 
aibă articolul nostru postpus. 

Dar iată şi un izvor mai vechiu: regis- 
trul publicat de Endlicher, în Monumenta Ar- 
padiana, al judecăților de la Oradea-Mare, 
între: 1201 şi 1235. Aflăm acolo Români (Buhuș, 
Crăciun, Micu, Lodomir, Dadomir (Tatomir), 
Ceuca, Tihomir, Ciuleiu, lancu, Stan, Radu, etc.); 
aflăm pristalzi (pristaldul Dan) şi Bani romîni; 
aflăm pe un Voevod care e şi conte de Dobica 
(p. 716) pe Pavel Voevod, pe „Vodă“, fiul 
lui  Fărcaş; pe „contele  Zobozlou“, af- 


E 
läm „satul chenezului“ (villa kenesii)'); aflăm 
judecăţi înaintea instanțelor de sat româneşti. 
Sunt şi vînători de zimbri (venatores 
bubalorum) din cutare sat. . 

O statistică de la începutul veacului al 
XVII-lea, astăzi în păstrarea mea, - înseamnă 
apoi, pe lângă nume de obirşie străină, ca 
Being, Tărcaia, Mezeş: Şoimuşul, Bistriţa, Pi- 
etrosul, Poiana, Crasna, Cocioaba, Sălişte, Ho- 
tarul, Lunca, Cărpinet, Brădet, Sohodol, (— Valea 
Seacă), Bordeiasa, Balta, Valea Neagră, Seaca, 
Răstoaca, Dombrova. Altele corespund ocupa- 
tiei oamenilor: Cărbunari, sau nației: Șcheiul. 
Dese sunt şi numele care vin de la moșul 
începător al neamului și. întemeietor al „moșiei“: 
Şegheşti (de la Şebea), Slăveşti („Zlavecztky“ ; 
de la Slava), Păntoșești (de la Pantoş), Bur- 
deşti (de la Burdea), Colești (de la Cole), Ur- 
sești (de-la Ursul), Herceşti (de la Herce). Pe 
alocurea e un sat colonizat din altul: Reciuleni 
(de la Reciul), Leleșteni (de la Lelești), Văieni 
(de la Vale), Bleheni (de la Bleahul). 

Aceiaşi statistică ni dă nume romănești 
interesante ale locuitorilor din aceste sate: 
Lupașul, Pogor, Şuntorog, Ghembe, Bordan, 


1) Pp.716, 724,734,740. Cf. „Valoarea cronicelorungureşti 
vechi pentru istoria Romînilor“, în „Reviste istorică“, 1921, 
nte 7— 

loan, Cionta, Costa, Lupu, Samson, Neagoe, 
Dragomir, Rece, Dragul (loan şi Lupan), Dră- - 
e viu, Lungul, Laicu, Petrașcu, Rusu, Chirilă, 
lancul, Turcul, Mantul, Mogoş, Sărindar („Seran- 
draher“), Ganul, Buruiană, Boghea, Rumânul 
(„Rumany“), Palaghia, Pavel, Crăciun, Turbul, 
Bogdan, Dumșa, Trif, Dobre, Porcul, Stanciul, 
Radul, Pașcul, Fulinaş, Buiu, - Bade, Coman, 
Lupa, Flămînda, Codrean, Dan, Tigan, Dan 
Lupea, Şerbul,. Șerban, Popșa, Blaga, Cionca, 
Uscat, Grozea, Bib, Tripon, Duma, Buza, Raț, 
Borilă, Şegheş'el, Bodor, Boghiș, Măghereş, 
Petrușca. Ca rost în sat se întîlneşte cîte un 
jude, mai mulți Voevozi, demnitatea lor devenind 
un simplu nume de familie, cîțiva crainici, un diac. 

Pe o Pravilă munteană de pe la 1650, 
aflătoare la Șegheşti, se află pomenite nume 
care, dacă sînt ale unor locuitori de 'acolo, . 
complectează pe cele de mai sus cu un adaus 
de acelaşi vechiu și frumos caracter: Cîrne- 
leagă, Man, Vîlcul, Elesia, Viga, Rada, Neacșa, 
Miclea, Badul, lurga, Nedelea, Dragole, Muşa, 
Mircea, Sora, Nestor, Ștefana, Zdeaiana, luba, 
Crăciun, Ilina’). 


Condiţia acestui traiu se poate vedea după 
statutul capitolului din Oradea-Mare. În afară 


1) Studii şi documente, XII, la acest sat. 

de zileri (seller) taxați de o samă cu Ungurii, 
„Românii au un tratament „cu totul deosebit“ de 
al acelora şi anume după „datina neamului lor“. 
Pe an ei dau la Rurajii dijma oilor, „în sama 
quinquagesimei“ ; apoi de Sîntă Mărie, „pentru 
coboritul dela munte“, o oaie de fiecare siînă 
(mansio), plus dijma -porcu'ui de Crăciun. Mai: 
departe se vede că dijma o dădeau şi de la 
iezi, şi de la albine, ale căror roiuri (ray) 
“sunt pomenite cu acest nume. Chenezii!) au și 
„ei îndatorirea de a da dijma oilor şi porcilor, 
„după învoiala făcută între noi și ei“, dar, în 
afară de aceasta, „după datină“, în fiecare an- 
o jumătate de cergă, pîslă și un caş „In deobște: 
insă Romînii noştri ni dau de Anul Nou în semn 
de stăpînire a noastră pe fiecare an un cal”). 

E interesant de făcut o comparaţie între 
această situație, mai ușoară şi care face dis- 
tincție între Romiînul de rînd şi „cnez“, şi aceia 





:) Pentru ei Bunyitay trimite şi la Szirmay, Szathmâăr- . 
vármegye, |, pp. 0—9, şi la revista Századok, 1819, 
p. 684 şi urm. 

23) Praeter subditos nostros olaha'es. qui, ritu adhuc 
gentilitatis viventes, ditlerunt omnino ab Ungaris in andis: 
collectis. Ipsi enim pro censu annuo tenentur singuli sin- 
gu ariter annis singulis circa festum Penthecostes dare 
decimam partem ovium suarum, ratione quinquagesime ;. 
circa festum vero Nativitatis Beate Marie Virpinis sin- 
gule mansiones oves singulas ratione descensus, et de 
. mense decembris vel circa simiiiter decimam porcorum 
suorum., Kenezii vero, tam ad ovium quam porcorum 


sl 


Si 
pe care în veacul al XIV rea şi al XVi* o con- 
statăm în Banat, la Rominii din Sebeş (Caran-. 
sebeș). > 

Documente publicate în Századok pe 
1900 de Thallóczy îi arată luînd parte la cam- 
pania din Bulgaria, ocupînd Vidinul, dar supuși 
la întreținerea tuturor oaspeților: regele Lu- 
dovic, Impăratul bizantin în trecere; ei dau 
200 de oameni pentru lupta cu Vlaicu-Vodă, 
pun o garnizoană de 500 la Mehadia și tot 
li se mai cer bani: 300 de florini’). . 

Datoriile obişnuite se văd însă din articolul 
lui Joachim, în Mitteilungen des Insti- 
tuts für österreichische Geschichts- 
forschung, 1912, p. 113 şi urm. Cei din 
Caransebeş dau de Sfîntu-Nicolae doi porci, 
cite o sută de cîble de grîu la Sfîntul Mihai şi 
„4a Sfintul Gheorghe, apoi şasesprezece oi de 
trei ani (tregennesos) și un miel de Rusalii, 
pui o sută cinzeci de berbeci spre a fi scutiți 





prestationem astringuntur iuxta conventionem factam inter 
nos et eosdem, et ultra hoc iidem  kenezii singulariter de 
modo consueto dant circa — annis singulis medium lodi- 
cem, unum  filtrum pro sella et unum caseum. Communiter 
yero Olahi nostri dant nobis in die strennarum in sig- 
num dominii annis singulis equum unum; pp. 44—5. V. şip. 
50 şi urm, pentru miei, iezi, porci şi albine. a 
quinguagesimei şi la pagina 86. 


1) Iscălesc, Universitas Kegezyorum, et aliorum Ola- 
shorum de districtu Sebes; p- 


a 
de quinquagesimă. Dar nu se ajunge 
cu atîta : de Crăciun trebuie cinci cară de fin, 
de Sf. Gheorghe și o plată de 200 de dinari 
în bani. Cînd vine contele din Timişoara, i se 
cuvine ce urmează :. un vas de vin bun, vite de 
trei ani (guadrupecudes trenenses), 
_de e vară, şase oi, de e iarnă, doi porci, două 
sute de pini, iar de Rusalii o sută de pui, migi, 
altă dată cinzeci de pui mari; în sfîrşit și 
patruzeci de cîble de: papură (papuli) și şase 
cară de fin. La Mehadia, de Sf. Gheorghe 
un miel, de Sf. Mihaiu altul; pe an o sută de 
cîble de grîu, o sută de ovăs, și tot atunci 
douăzeci de vite (pecudes), patruzeci de oi, 
patruzeci de care cu îîn, pelingă quinqua- 
gesima oilor, dijma albinelor şi a porcilor. 
La Almaş se pretinde şi- cincisprezece cergi. 
La lladia (Yliad) opt şi jumătate. La Craşov 
(Krass6) cam tot așa (la mielsezice milia: 
de suis ovibus şi milia haberet). 


V. 


Organizarea bisericească începe a se întări 
după reluarea de la Turci — şi oastea mun- 
teană, cea moldovenească merge cu dinșii la 

16581) — prin generalul Heissler, a vechii cetăţi, 
unde atîta timp stătuseră căpitani ardeleni (şi 
Cristofor Bâthory, care a fost apoi principe al 
Ardealului). Deși Atanasie, episcop unit al Ar- 
dealului, odinioară Mitropolit, .căpătase pentru 
el şi aceste Ținuturi bihorene, un: călugăr de 
la Athos, Isaia, care fusese, profesînd şi el 
unirea, la Careii-Mari şi la Dobriţin, se așează. 
în funtea preoțimii din „Ținutul Orăzii şi a 
comitatului Bihorului până la Gelmariu“. Re- 
cunoaște autoritatea lui Camelli, episcopul, tot 
Grec, care încă de mai nainte admisese schim- 
barea de crez?) Intitulat „vicariu în părțile Un- 
gariei asupra Valahilor“, el se aşează la mă- 
năstirea Bicsad, din ţara Oașului, în 1700, dar 
împotrivă-i. se ridică Pantelimon, protopopul 
românesc din Baia-Mare, şi străinul va fi ucis. 
la: 15 Maiu 1701. Peste patru ani Camelli 
pune în locu-i ca vicariu în acele părți pe pro- 
topopul de Sătmar, Bizanţie. 

3) Braşovul şi Românii, p. 290: Radu Comisul, 
în cale spre Timişoara. 

3) Acesta scrie în ziarul său: „La 13 Septembre din 
anul 1692 am dat biserica din Dobriţin părinteiui Isaia, că- 
lugărului dela Sietagora şi compalriotu'ui mieu şi i-am supus 
lui preoţii cari sunt pe lîngă Oradea-Mare şi Bihor. ca 17 
Octombre după calendarul cel vechiu din anu! 1692 părin- 
tele Isaia, călugărul grecesc, parochul din Dobriţin, şi alt 
preot român au venit la mine în numele preoților cari sunt 


în Ţinutul Orăzii- Mari şi în comitatul Bihării până la Dealul- 
Mare, şi s'au închinat mie (Şincai, III, p. 255). 2047 


z3- 

Lucrurile urmau neorînduite pînă pela jumă- 
tatea veacului al XVIII, cînd puternica pro- 
pagandă sîrbească îndeamnă oficialitatea aus- 
triacă la crearea pe lîngă venerabila episcopie 
latină, venită cu Coloman, viitorul rege, pe 
urma îngropării regelui Ștefan al Il'* la Orade 
(1131)5, un vicariat romîn unit?). El fu încre- 
dințat la 12 lulie 1748 Macedoneanului Meletie 
Covaciu (Kovács), care, pe urma Grecilor Camelli 
şi Isaia, era paroh la Dioszeg: titlul! său de 
episcop in partibus era: de Tegeia. In sin- 
_gheliile lui el se intitulează, ca la 1754, „dinii 
mila lui Dumnezeu și Scaunului apostolicesc 
arhiereu Sfintei Biserici Răsăritului, Orezi-Mari 
şi alu Biharii varmedi, Grecilor, Romînilor și 
Rușilor“; iscălia „Meletie Vladica“. Un loan 
Nagy îi era secretariu. 

Episcopia în toată forma pornește a func- 
ționă numai de la 16 Iunie 1777 pentru un 
arhiereu sfințit de episcopul din Blaj, Grigorie 
Maior (nobilul român Moise Dragoși, care, 

1). V. Bunyitay, pp. 11, 14. ; 

`- °) Români lucrară şi la refecerea cetäjii.. Preotul 
iosiìif din Beinş scrie la 1733: „la acest anu am începutu a 
face besareca cea rumănească, cand au tos u strănsu toată 
varmegia, de au prinsu vidicul Beiuşului mai multu de 80 
de oameni, şi au robit 12 saptămăni, şi pă unii i au dus 


la Oradie, să robască acolo, şi pre alţii i-au bătutu și i-au 
slobozit* (Studii şi doc., XII). 


Aa 


după însemnarea consacratorului, își avea cer- 
cul de activitate „de spre partea Ţării Ungu- 
reşti“1). Urmaşul său — fusese şi © încercare 
de a strecura pe străinul Savniţchi — Ignatie 
Darabant (la 1788) se intitula „Vlădicul Orăzii- 
Mari“. Dar al treilea ep'scop (1806—39), Sa- 
muil Vulcan, ocrotitorul lui Şincai, care şi-a 
alcătuit opera, păstrată încă în manuscript la 
'episcopie, în acest loc, făcu în jurul său ca © 
academie de studii privitoare la trecutul ro- 
mănesc. 


VI, 


Prezenţa arhiereilor greci în aceste părți 
se datorește şi caracterului oriental, balcanic 
pe care-l avea negustorimea neungurească din 
Oradea. 

La început, regii Ungariei din veacul al 
XII aşezaseră în umbra cetăţii lor pe acei 
Italieni al căror nume îl pomeneşte și azi o 
parte din oraş, acei Olaszy, după care Romiînii 
cunosc un „Olosig Rusesc“ ?); cartiere se chia- 
mă Veneţia (Velencze), Bologna (Bolonia), Pa- 
‘dova (Pádua), de pe urma acelei depărtate co- 
lonizări italiene. În Raţvaroş erau Sîrbi. . 





4 Vu şi ibid, p: XLIX şi urm. 
°, Bunyitay, 0. c. p. p..31—2, 58—9. 

„Grecii“ făceau parte din „companiile orien- 
tale“ răspîndite prin deosebite centre, de la 
Tokay pe Tisa până la Sibiiu și Braşov.) La 
1702 ei cereau prin reprezentanții lor, Ladislau 
„Serești — adecă: din seres, dar numele de 
Ladislau arată o a doua generație, crescută. 
în Ungaria, dacă nu trecută la catolicism — și 
Gheorghe Guri a li se îngădui clădirea unei 
biserici nouă în locul celei vechi care ameninţă. 
ruină, — o biserică ortodoxă, fireşte, supusă. 
Vlădicăi sîrbesc pentru Cenad și Inău. Biserica 
există și azi lângă cea unită și înlocuiește pe 
cea veche de la Velenţa. În legătură cu dînsa, 
în care şi-au făcut mormintele sînt familiile 
Gavra, Püspöki, Pudera, Jiga (Zsiga). Un Mi- 
‘hali Kristoff de la 1788 se intitulează assessor ; 
dintre „Greci“, erau la 1810 și jurați ai ora- 
şului. Și o rudă a episcopului unit Dragoși, 
„jupâneasa Dragoși Teodora, soața, jupînului 
Stupa Teodor, neguţător“, e între cei cari fac danii. 


"La 1804 clopotul e făcut cu „cheltuiala“ 
norodului grecesc, sîrbesc şi românesc.“ In cu- 
rând Rominii singuri erau să ramtie. Încunjurimea 
țărănească romanizase pe negustori. 


1) Încă din veacul al XVlea negustori munteni mer- 
geau la Orade, Cluj, Timişoara, Rişnov, Ţara Birsei (f. 
ogdan, Documente etc.) 

De altfel aceleaşi lucruri s'au petrecut şi 
in Beinșul vecin, unde pe la jumătatea veacului - 
al XVII! Compania avea un işpan (Dan Giur- 
giu, deci romanizat), un birău (Laza Petru), 
un protopop (Gheorghe Vidrai, 1782), preoți 
(Dimitrie Papolţi, 1770), credincioşi nemeşi 
(Chiş Istoc, Paul Urs), un dascăl sau „ludi- 
maghistru“  (ludimagister) şi cantor. (loan 
Popovici, Marcu Dimitriu apoi, la 1783), un „pre- 
țiptor“ (Borciui, 1784). Şi aici biserica „mă- 
năstirii Voevozilor Mihail şi Gavriil“ era „a 
ortodoxilor creştini negustori greci, şi nu a uni- 
ţilor“, — dar ea luă caracterul cerut de ace- 
laşi mediu național. INE 


Dacă aceste lucruri sau putut face de 
instinctul popular, contra Statului străin, ce n'ar 
putea face Românimea de astăzi când Statul 
însuşi -este acolo ca s'o ajute ? 


ay 

AU APĂRUT : 


No. 1. Gh. Tulbure: Praznicul unirii nea- 
mului, 
No. 2. Ovidiu Hulea: Războiul României. 


No. 3. N. Torga: Vechimea şi originea ele- 
mentului românesc în părțile 
Biharei (Bihorului). 


No. 4. Al. Ciura: Adunarea dela Alba-lulia. 
No. 5. Colinde 


No. 6. Eugeniu Sperantia: Frumosul ca 
înaltă suferință. 

